World Trade Center (1973–2001)

World Trade Center Wor en Jebäude-Komplex en Lower Manhattan, New York, USA. Kapott jemaat bei de Attentate vum 11. September 2001; ene neue Komplex steht widder do, op dämm selve Platz.
Bevür et World Trade Center
Dä westlije Deil vum World Trade Center-Jelände looch fröjer unger däm Hudson River. De Küstelinie wor en d'r Nöhde vun de Greenwich Street, wat mieh aan d'r Oßßsëij vum Jelände litt. Op dä Küstelinie, noh aan de Kräzung vun Greenwich un de ehmalije Dey Street, es em November 1613 dat Schiff „Tyger“ vum holländsche Entdecker Adriaen Block bis zur Wasserlinje verbrannt, waardoor hä un sing Mannschaft fäßßsazze un op d'r Insel överwintern musste. Se bouwde de eetste europäische Siedlung en Manhattan. De Övverrääßßele vum Schiff sin unger Opföllmaterial bejraave wode, als de Küstelinie ab 1797 verlängert wode es, un sin 1916 bei Ußjjrabunge entdeckt wode. De Övverrääßßele vun enem zweite Schiff ußß em 18. Johrhundert sin 2010 bei Ußjjrabunge op däm Jelände entdeckt wode. Dat Schiff, vermutlich en Hudson River Schalupp, wood jraad südlich vun däm Platz jefunge, wo de Twin Towers stonge, ungefähr 6 Meter unger de Ovverfläch.